Väljas oleks justkui Adolf Hitler jälle võimule tulnud - pidu ja pillerkaar igal pool.  Kookisin pritsu harkjalad lahti ning asusin, ühekäega linti järele andes, kah viisijuppi laulma. Järsku Gertrud vakatas ning märkasin silmanurgast, kuidas Hans Heinrichi kinni hoiab, et see jänkide salgaga maadlema ei jookseks. Muutub teine peol vahel ülemeelikuks. Kuulsin, kuidas Untersturmführer Reichardt hüüdis üle kuulipildujate tulejoone: "Haned, luiged - tulge koju!" Nemad aga vastu: "Ei saa tulla - hekk on ees!" Lõpuks vist said sellest suurest hekihirmust üle ning tulidki. Üks pisem blondi peaga jänki  jooksis kohe minu juurde maja taha.